6179e321f85a15c3c4266914d0e18275
2020.10
cfp.cat
6179e321f85a15c3c4266914d0e18275
el cfp, nominat als premis aspromec a l'excel·lència formativa
cfp.cat
2020.10
el centre de formació pràctica és un dels nominats en la categoria d'excel·lència formativa als premis aspromec, que es lliuraran el proper 20 de febrer a madrid.  el premi reconeix a la institució o centre de formació més ben valorat entre les empreses mecanitzadores. juntament amb el cfp, estan nominats el cifp juan herrera i la politeknika txorierri.

aspromec és l'associació de professionals per a la competitivitat del mecanitzat i va néixer l'any 2010 amb l'objectiu de millorar la competitivitat del sector industrial del mecanitzat i de facilitar la cooperació entre les empreses de mecanitzat.

els premis aspromec són un punt de trobada del sector del mecanitzat. en total s'entregaran premis en nou categories: digitalització, internacionalització, formació, a la millor empresa tractora, marca espanya, indústria 4.0, excel·lència formativa, formació dual i al millor equipament. els guanyadors són escollits per les empreses del sector.
9259ef827e715131cb7be0857746992c
2020.10
cfp.cat
9259ef827e715131cb7be0857746992c
el cfp i l’institut lacetània participen en un projecte europeu sobre formació i indústria 4.0
cfp.cat
2020.10
el centre de formació pràctica i l’institut lacetània de manresa han començat a treballar en un nou projecte europeu que té per objectiu implementar continguts d’indústria 4.0 a la formació professional, desenvolupant nous aprenentatges per tal que el món docent assumeixi aquest nou repte que redefinirà els processos industrials i per al qual serà necessari disposar de professionals preparats. el projecte, a més dels dos centres manresans, compta amb socis de portugal i alemanya i treballa en àmbits com la robòtica, l’electricitat, l’electrònica, la mecatrònica, la simulació, la impressió 3d o el big data. es tracta d’àrees de coneixement que tenen un paper central en la revolució de la indústria 4.0 i en les quals tant el cfp com l’institut lacetània es proposen formar nous professionals que puguin gaudir de les millors oportunitats.

la primera reunió del projecte va tenir lloc la setmana passada a stuttgart i hi van participar representants de l’institut max-eyth-schule de stuttgart, l’institut centre de formació professional de la indústria metal·lúrgica i metal·lomecànica (cenfim) de portugal, el cfp i l’institut lacetània. durant aquesta trobada, es va fer una visita a l’empresa pilz, dedicada a la fabricació de components electrònics per a la seguretat i prevenció de riscos.

el projecte s’allargarà fins al mes de març del 2021 i hi participaran 6 alumnes de cada país. la propera trobada es farà el març del 2020 també a alemanya, mentre que a finals de l’any vinent se’n farà una a catalunya.
38b9ec612c4c5e2b8f0b6e3b3fe4366b
2020.10
cfp.cat
38b9ec612c4c5e2b8f0b6e3b3fe4366b
el cfp s’acredita per oferir formació i certificats oficials del programa solidworks
cfp.cat
2020.10
el centre de formació pràctica ha estat acreditat com a centre solidworks, el que li permetrà ampliar l’oferta formativa en l’àmbit de la fabricació mecànica i acreditar els alumnes amb certificats oficials reconeguts internacionalment. solidworks és un programa àmpliament utilitzat al sector industrial en els àmbits del disseny de peces i conjunts 3d, mecanismes i cinemàtica, anàlisi i simulació per elements finits, simulació de fluids, motlles d’injecció, sistemes elèctrics, mecanitzat per control numèric, fabricació additiva, disseny sostenible, visualització avançada i documentació tècnica.

esdevenir centre acreditat solidworks permet al cfp disposar de 60 llicències educatives del programa que inclouen la màxima funcionalitat. a més, els alumnes podran disposar d’una llicència com la del centre als seus ordinadors personals per estudiar i fer pràctiques des de qualsevol lloc. el programa també ofereix material lectiu als professors, amb nombrosos cursos en diverses matèries d’enginyeria i fabricació mecànica.

d’altra banda, a partir d’ara el cfp serà centre certificador dels alumnes en els seus coneixements de solidworks. aquesta certificació es fa mitjançant exàmens unificats internacionalment, que tenen validesa per tota la vida professional de l’alumne i són molt bon valorats per les empreses industrials a l’hora de seleccionar especialistes amb coneixements pràctics. els certificats disponibles actualment són els de design associate, professional i expert, peces de xapa, peces soldades, disseny sostenible, simulació, superfícies, motlles i documentació.

aquesta iniciativa ha estat possible gràcies a la col·laboració del cfp amb l’empresa cimworks, partner educatiu de solidworks que ofereix el seu assessorament i suport, així com també continguts formatius professionals per garantir que la preparació dels alumnes estigui a l’alçada de les exigències de les empreses industrials en les quals treballaran.
c5c8502030bf0949d925ca9e8ed5808b
2020.10
cfp.cat
d39f708e529f5469276d2693b7a71faa
el centre de formació pràctica ja té aprovats els cursos de formació ocupacional per a la temporada 2019-2020
cfp.cat
2020.10
el centre de formació pràctica ja té aprovats els cursos de formació ocupacional per a la temporada 2019-2020, que tindran per objectiu formar persones aturades per tal que puguin trobar feina al sector industrial del territori. els cursos que han estat aprovats i que seran finançats pel servei d’ocupació de catalunya són el de mecanització per arrencament de ferritja, del qual se’n faran dues edicions, i el de muntatge i posada en marxa de béns d’equip i maquinària industrial.

el primer curs que començarà, el proper mes d’octubre, serà el de mecanització, una formació que assoleix uns nivells molt alts d’inserció laboral entre els alumnes que el cursen, ja que es tracta d’un perfil professional molt sol·licitat per les empreses. es tracta d’un curs de 550 hores totalment subvencionat que començarà el dia 18 d’octubre. les persones que hi estiguin interessades poden adreçar-se al cfp al telèfon 93 875 72 79 i al correu electrònic [cfp@cfp.cat](mailto:cfp@cfp.cat).

**Últimes places per al curs de cnc màquines especials planxa**

el proper dilluns 30 de setembre començarà un curs de cnc màquines especials planxa, que s’ofereix dins del programa ocupació a la indústria local que impulsen la diputació de barcelona i l’ajuntament de manresa i que també està finançat pel soc. en aquests moments queden les últimes places lliures per a aquesta formació de 400 hores que permetrà als participants adquirir coneixements clau per treballar al sector industrial com interpretació de plànols, programació, mecanització o soldadura. aquest curs també està totalment subvencionat i inclou 80 hores de pràctiques en empreses. es fa en horari de dilluns a divendres, de 2/4 de 4 de la tarda a 9 del vespre.
8caf86133c0e4a0cdea42c9b9b96071c
cfp, ajuntament de manresa, joviat, i ampans culminen el projecte d’orientació i formació a joves en hoteleria, robòtica i impressió 3d
cfp.cat
2020.10
el cfp és una de les quatre entitats de manresa que s’han agrupat per desenvolupar “bages jove: inserlab 4.0”, un projecte d’orientació i formació que ha culminat a la festa del tomàquet del bages aquest cap de setmana. quaranta joves s’han format en hoteleria i restauració i indústria 4.0,  en un projecte que busca generar nous filons d’ocupació a la comarca i preparar els perfils professionals que puguin ocupar aquests llocs de treball. l’ajuntament de manresa, a través del centre d’iniciatives per a l’ocupació (cio) i ampans han coordinat les formacions; una en hoteleria i restauració que s’ha realitzat a les instal·lacions de  l’escola joviat, i una altra de robòtica que s’ha desenvolupat al cfp.

representants de les 4 entitats impulsores van fer la presentació final del projecte, on es van mostrar els productes que els participants van dissenyar per la festa del tomàquet. l’alcalde de manresa, valentí junyent, va posar en valor la col·laboració de les quatre entitats i va remarcar que, una vegada més, es demostra que la suma d’esforços entre institucions i entitats públiques i privades fa possible tirar endavant projectes interessants com aquest, que permet a joves adquirir coneixements i habilitats en el món digital i afavorir la seva inserció laboral. l’alcalde considera que projectes d’aquesta mena, al qual l’ajuntament ha participat a través del cio, són del tot positius, per donar oportunitats a aquests joves i alhora per mantenir l’aposta per les tecnologies digitals i la indústria 4.0, que ja “no és el futur sinó que és el present, que hem d’afrontar amb totes les eines disponibles”.

també la regidora d’ocupació, empresa i coneixement, cristina cruz, va felicitar els estudiants participants al projecte i el mentor que els ha acompanyat, marc fernández, i va considerar que el programa els proporcionarà eines i estratègies per al seu futur professional. la festa del tomàquet ha estat el fil conductor del projecte comú entre els dos grups, i els alumnes han hagut d’aplicar els coneixements i competències tècniques adquirides en les dues formacions per crear productes dissenyats per ells i donar-los cos a través de la impressió en 3d.

toni espinal, director d’ampans, va posar de relleu els continguts d’aquesta formació: “d’una banda, estem davant d’una societat que evoluciona cada cop més ràpid cap a una transformació digital i un teixit productiu cap a la indústria 4.0, que posen de manifest la necessitat de cobrir noves ocupacions amb professionals capacitats i amb competències i coneixements necessaris per cobrir aquests nous llocs de treball del mercat laboral". de l’altra,va afegir toni espinal,  "ens trobem davant de joves que abandonen prematurament els seus itineraris formatius per manca de motivació o de propostes interessants per a ells. a la vegada però, aquests mateixos joves presenten un gran potencial per desenvolupar altres actituds i competències relacionades amb el món digital, i que poden tenir cabuda en el mercat laboral ocupant aquestes possibles noves sortides professionals. la nostra missió és donar-los suport i encaminar-los per quan sorgeixin les oportunitats”.

emma moreno, directora del centre de formació pràctica, va valorar positivament l’experiència: “la indústria és un sector que ofereix grans oportunitats laborals als joves. al cfp rebem constantment demandes d’empreses que necessiten cobrir llocs de treball i els costa trobar els professionals adequats. penso que el camí que hem iniciat amb aquest projecte és només un primer pas perquè els participants continuïn formant-se i especialitzant-se en un àmbit on hi ha molt camí per recórrer, i més tenint en compte la revolució tecnològica en la que estem immersos”.

josep codina, director general de joviat,  va explicar que la seva participació en el projecte ha tingut una doble vessant, per un cantó els alumnes participants han cursat el certificat de professionalitat d’operacions bàsiques de restaurant i bar, formació de 210 hores que han realitzat en les instal·lacions de l’escola d’hoteleria i 80 hores de pràctiques professionals no laborals que han realitzat en diferents empreses. aquest certificat els acredita la formació bàsica sobre l’assistència en el servei i en la preparació i presentació de begudes, realitzant i aplicant operacions, tècniques i normes bàsiques de manipulació, preparació i conservació d’aliments i begudes. “en adquirir aquestes competències aquests joves poden incorporar-se al mercat laboral del sector de la restauració amb una formació bàsica acreditada”.

per un altre cantó aquest mateix grup d’alumnes ha realitzat un mòdul de 30 hores de formació en impressió 3d, des de la creació de models fins a la mateixa impressió, passant per diferents procediments i programes necessaris per dur a terme tot el procés. s’ha incorporat aquest mòdul al projecte formatiu per donar visualitat de les noves tecnologies també en el món de la restauració.

a hores d’ara alguns dels joves que s’han format estan treballant en establiments on han realitzat les pràctiques del certificat de professionalitat, “cosa que ens satisfà i evidencia la importància d’aquestes formacions per aconseguir un dels objectius principals del projecte que és la inserció” afegeix codina.

**programa inserlab**

el programa s’orienta a formacions vinculades al sector de les noves tecnologies, robòtica, disseny i impressió 3d, i en el sector de la restauració, conjuntament amb la creació d'un projecte comú innovador materialitzat en el marc de la festa del tomàquet, per tal de fomentar les competències d’aquests joves i millorar les seves habilitats, alhora que facilita l'apropament a les empreses d'aquests sectors mitjançant pràctiques o estades formatives.

“bages jove: inserlab 4.0” és un programa d’orientació i formació subvencionat pel soc,  el ministeri de treball, migracions i seguretat social i el fons social europeu en el marc de la iniciativa d’ocupació juvenil, d’acord amb els projectes singulars de garantia juvenil, destinat a joves d’ entre 16 i 29 anys, amb l’objectiu de crear sinergies entre els sectors més tradicionals com l’hoteleria i la restauració i els més innovadors, com la indústria 4.0.
ddb348edb3996d9c0a67be374fb928be
el cfp té a punt més d’una desena de cursos gratuïts que començaran a partir del setembre
cfp.cat
2020.10
el centre de formació pràctica ja té a punt un avançament de la nova programació de cursos que començaran a partir del proper mes de setembre. es tracta d’una proposta  que suma més de 2.300 hores de formació gratuïta i especialitzada en diferents àmbits del sector industrial. cada any, més de 1.000 alumnes es formen al cfp, un centre de referència per a les empreses i professionals de la indústria, així com per a aquelles persones que busquen reorientar la seva carrera dins d’aquest sector.

el nou programa formatiu està dividit en dos grans blocs: en primer lloc, la formació ocupacional, amb tres cursos de llarga durada pensats perquè persones en situació d’atur puguin adquirir els coneixements necessaris per trobar una feina a la indústria. els cursos que es faran durant la nova temporada són els de cnc màquines especials, sector planxa; mecanització per arrencament de ferritja; i muntatge i posada en marxa de béns d’equip i maquinària industrial. aquests cursos tenen una durada d’entre 480 i 730 hores i es fan de dilluns a divendres, en horari de matí o de tarda.

el segon bloc el composen diferents cursos d’especialització i reciclatge per a professionals que ja treballen al sector industrial. n’hi ha en els àmbits de la robòtica, la interpretació de plànols, la soldadura, la fabricació additiva, els automatismes industrials i també d’anglès adaptat a les necessitats del sector, entre d’altres. aquests cursos tenen una durada més curta, entre 30 i 75 hores, i es fan un o dos dies a la setmana en diferents franges horàries.

la programació sencera pot consultar-se a l'apartat de cursos del web. les inscripcions ja són obertes.
6e3e538cc92b27194624f21a2720d767
el cfp lliura els certificats als onze alumnes de la fundació convent de santa clara que han acabat el curs de soldadura
cfp.cat
2020.10
el centre de formació pràctica ha lliurat els certificats als onze alumnes de la fundació convent de santa clara que han acabat el curs de soldadura que els permetrà buscar feina en empreses industrials del territori. es tracta d’una primera experiència de col·laboració, finançada per la fundació caixa d’enginyers, que vol oferir formació a col·lectius en risc d’exclusió social en un sector que té una alta demanda de professionals qualificats. en l’acte de lliurament dels certificats, els impulsors del projecte van destacar el nivell d’exigència del curs, que posa a disposició del mercat laboral persones competents i ben preparades per portar a terme tasques de soldadura.

el curs va començar el mes de febrer i ha consistit en 150 hores teòriques en les quals s’ha treballat soldadura, interpretació de plànols, prevenció de riscos laborals i mecànica. a més dels coneixements tècnics, també s’han potenciat aspectes relacionats amb l’ocupabilitat i les habilitats socials per tal que els alumnes adquirissin seguretat i confiança a l’hora de presentar-se a les empreses i superar una entrevista de feina.

en aquests moments, des del cfp s’estan fent les gestions per tal que els alumnes puguin completar la formació teòrica amb 150 de pràctiques en empreses del territori. la previsió és que la majoria dels participants al curs comencin les pràctiques el proper mes de setembre.
410819a3b3b64d157fdc6dced31d3b8a
els usuaris de la fundació convent de santa clara acaben la seva formació al cfp
cfp.cat
2020.10
els 16 usuaris de la fundació convent de santa clara que els darrers mesos han participat en un curs al cfp amb l’objectiu d’afavorir la inserció laboral de persones en risc d’exclusió social han acabat la seva formació i ja estan preparats per realitzar les pràctiques en empreses. els alumnes han après soldadura, mecànica i interpretació de plànols, coneixements que els seran molt útils per incorporar-se en empreses del sector industrial del territori que tenen una alta demanda de professionals qualificats.

aquesta formació va ser una iniciativa conjunta del cfp, la fundació convent de santa clara i la fundació caixa d’enginyers per tal d’oferir una sortida laboral a persones en situació de vulnerabilitat. a més dels coneixements tècnics, durant el curs també s’han treballat aspectes relacionats amb l’ocupabilitat i les habilitats socials per tal que els participants adquireixin seguretat i confiança a l’hora de presentar-se a les empreses i superar una entrevista de feina.

durant el curs s’han fet un total de 150 hores teòriques distribuïdes de la següent manera: 100 de soldadura, 20 d’interpretació de plànols, 10 de prevenció de riscos laborals i 20 de mecànica. ara, en queden 150 més de pràctiques en empreses. des del cfp es fa una crida a les empreses que vulguin contribuir a la formació d’aquests alumnes acollint-los durant el període de pràctiques. les empreses interessades poden contactar amb el cfp al 93 875 72 79 i a [cfp@cfp.cat](mailto:cfp@cfp.cat).
cb42f17da717afd760e98ac277f968b0
el cfp, guardonat amb el premi promoció del territori que atorga el col·legi d’enginyers tècnics industrials de manresa
cfp.cat
2020.10
el centre de formació pràctica ha estat guardonat amb el premi promoció del territori que atorga el col·legi d’enginyers graduats i enginyers tècnics industrials de manresa, el cetim, i que es va lliurar divendres passat en el marc de la festa anual d’aquest col·legi. emma moreno, directora del cfp, va recollir el guardó de mans del degà del cetim, Àngel vilarasau. moreno va agrair el reconeixement i va fer extensiu el premi a tot l’equip de professionals del centre de formació pràctica i de la fundació lacetània.

aquesta ha estat la desena edició del premi promoció del territori, un guardó que reconeix la trajectòria de persones i entitats en la defensa i promoció del territori de la catalunya central. el premiat ha estat escollit per un jurat integrat per sis persones que han valorat aspectes com el grau d’implicació, la trajectòria professional o la projecció del cfp.

el cfp, en els seus més de quinze anys d’història, ha esdevingut un centre de referència per a professionals i empreses del sector del metall i per al sector industrial en general. cada any s’hi formen més de 1.000 alumnes, entre professionals de la indústria que necessiten actualitzar els seus coneixements i especialitzar-se, i persones en situació d’atur que troben noves oportunitats professionals en aquest sector. a més, el cfp ofereix suport tècnic a les empreses en el desenvolupament de nous projectes, esdevenint un soci estratègic per impulsar la competitivitat del sector industrial del territori.
4806548edd3ad647fa287938205691c6
el cfp obre inscripcions per als últims cursos subvencionats d’aquesta temporada 2018-2019
cfp.cat
2020.10
el centre de formació pràctica ha obert inscripcions per als últims cursos subvencionats d’aquesta temporada acadèmica i que oferiran formació en àmbits com la indústria 4.0, la metrologia o el màrqueting digital. es tracta de cursos adreçats tant a persones aturades com a professionals en actiu de qualsevol sector, no només de la indústria. aquests propers cursos es faran entre els mesos de juny i juliol a les instal·lacions del cfp al palau firal de manresa.

el primer curs, que començarà el dia 28 de maig, porta per títol “full de ruta cap a la indústria 4.0. aplicació pràctica en empreses industrials” i té per objectiu donar a conèixer als participants els principans conceptes que defineixen la indústria 4.0 donar-los pautes per tal que puguin aplicar-los a les seves empreses. la formació estarà impartida per membres de l’equip de maccion, una de les empreses líders al territori en implementació de solucions 4.0.

també el 28 de maig és previst que comencin dos cursos més: el primer, sobre metrologia i verificació, ensenyarà als participants a utilitzar correctament diferents instruments de mesura; el segon se centrarà en el sistema smed i la metodologia de les 5s, dos mecanismes de millora contínua dels quals s’explicarà com implantar-los a les empreses i quins resultats se n’obté de la seva aplicació.

el 3 de juny s’iniciarà un curs sobre màrqueting digital adreçat a professionals de tots els sectors mentre que el dia 6 en començarà un de comptabilitat avançada. finalment, està previst que es facin dos cursos de prevenció de riscos laborals que tenen per objectiu que les empreses compleixin la nova normativa del sector en aquesta matèria. es tracta de cursos adreçats a operaris de mecanització per arrencament de ferritja i a operaris de premuntatge, muntatge, canvi de format i ensamblatge en fàbrica. aquests cursos s’adrecen a persones ocupades.

tots els cursos són gratuïts i per inscriure’s cal adreçar-se al cfp al telèfon 93 875 72 79 o bé al correu electrònic [cfp@cfp.cat](mailto:cfp@cfp.cat).
5aaaf5bc38dc8e020cd33794b3fb7fdc
el cfp farà una jornada sobre el mecanitzat de precisió
cfp.cat
2020.10
el centre de formació pràctica farà aquest dijous una jornada sobre el mecanitzat de precisió, en la que es donaran a conèixer algunes de les tecnologies de disseny i fabricació més avançades a càrrec de l’empresa hexagon manufacturing intelligence, especialitzada en el desenvolupament de noves solucions tecnològiques per al sector industrial. la jornada, que és gratuïta, s’adreça a professionals del sector del metall, que podran participar en un taller pràctic de mecanització i endur-se mostres de peces ja acabades.

la jornada començarà a les 9 del matí amb la presentació de diferents eines informàtiques utilitzades en els àmbits de la programació cam, el mecanitzat de precisió, la verificació per sonda i el control dimensional. tot seguit, començaran els tallers pràctics. la jornada finalitzarà a la 1 del migdia.

per a més informació i inscripcions, cal posar-se en contacte amb el centre de formació pràctica a [cfp@cfp.cat](mailto:cfp@cfp.cat).
bda0c5ac7ec789748a72b55bc0690e77
el cfp forma usuaris de la fundació convent de santa clara per ajudar-los a trobar feina
cfp.cat
2020.10
el centre de formació pràctica, la fundació convent de santa clara i la fundació caixa d’enginyers sumen esforços per ajudar a la inserció laboral de persones en risc d’exclusió social. per aquest motiu, 16 persones ateses per la fundació convent de santa clara han començat un curs de soldadura i mecànica bàsica, que els ha de permetre adquirir els coneixements necessaris per poder trobar una feina en empreses del sector industrial del territori. la formació està subvencionada per la fundació caixa d’enginyers i consta de 150 hores de teoria i 150 més de pràctiques en empreses.

el curs s’ha iniciat aquesta setmana, de manera que els alumnes ja han fet la primera presa de contacte amb la maquinària amb què treballaran a les instal·lacions del centre de formació pràctica. a més de la formació tècnica, el curs treballarà aspectes relacionats amb l’ocupabilitat i les habilitats socials amb l’objectiu d’acompanyar els alumnes a l’hora de presentar-se a les empreses i donar-los suport en la preparació de les entrevistes de feina.
5dcedd8917e46ad764fc1f4842a4ebd9
2020.10
cfp.cat
5dcedd8917e46ad764fc1f4842a4ebd9
el cfp programa aquest trimestre una vintena de cursos per a professionals de la indústria
cfp.cat
2020.10
el centre de formació pràctica ja té a punt la nova programació de cursos per aquest primer trimestre del 2020, composada per una vintena de propostes formatives molt diverses adreçades a professionals del sector industrial. una part important dels cursos són subvencionats, de manera que no tenen cap cost ni per a l’empresa ni per al treballador. en aquest grup hi ha cursos de mastercam, d’interpretació de plànols, de cnc, de sistema smed i metodologia 5s, de pneumàtica, de disseny assistit per ordinador, de matrius i de gestió de l’estrès.

també s’han programat nous cursos de prevenció de riscos laborals, que són obligatoris per a tots els treballadors de les empreses del metall. en concret, se’n faran dos, per a operaris de premuntatge i muntatge en fàbrica i per a operaris de mecanització per arrencament de ferritja.

**primera edició de líders de qualitat**

però la gran novetat de la programació d’aquest trimestre és la primera edició del programa líders de qualitat, una proposta adreçada a responsables de qualitat de petites i mitjanes empreses industrials en la qual es treballaran eines i estratègies per a la gestió de la qualitat, de projectes i d’equips. l’objectiu és que els coneixements adquirits reverteixin en una major satisfacció dels clients i millorin la rendibilitat de l’empresa de forma àgil, optimitzant recursos i assegurant també la motivació i satisfacció del personal de l’empresa.

líders de qualitat és fruit de la col·laboració del cfp amb qrm institute i replica l’exitós model d’altres programes que ja s’han impartit al cfp com són líders de producció i líders de manteniment. es farà entre el 19 de febrer i el 29 d’abril i està limitat a 20 places.
14e1b226a1fdeb7c24a3e0fb021fbe64
2020.10
cfp.cat
14e1b226a1fdeb7c24a3e0fb021fbe64
el cfp busca empreses per formar els alumnes del primer certificat de professionalitat dual en mecanització
cfp.cat
2020.10
el centre de formació pràctica busca empreses que acullin i formin els alumnes del primer certificat de professionalitat dual en mecanització per arrencament de ferritja que arrencarà aquest mes de setembre. es tracta d’una proposta formativa innovadora que impulsen conjuntament el cfp, el servei públic d’ocupació de catalunya, la fundación bankia por la formación dual i l’escola sant gervasi de barcelona i que pretén que joves sense titulació aprenguin un ofici a la vegada que treballen, amb una fórmula similar al que seria l’antiga figura de l’aprenent.

els participants al curs faran una part molt significativa de la seva formació a l’empresa, sota la supervisió del cfp. És per aquest motiu que en aquest moment s’estan seleccionant les empreses que participaran al projecte. de moment ja s’ha fet una primera tria, però en calen més per acollir tots els alumnes interessats en el curs. en total, es preveu cobrir una quinzena de places.

**contracte de formació i aprenentatge**

els joves treballaran a les empreses mitjançant un contracte de formació i aprenentatge, una modalitat adreçada a facilitar la inserció laboral de joves menors de 30 anys. es tracta d’un contracte que serveix per oferir una qualificació professional a persones treballadores, alternant la formació amb una activitat retribuïda dins d’una empresa. els treballadors reben una retribució que no pot ser inferior al salari mínim interprofessional i gaudeixen de la mateixa protecció que la resta de treballadors.

aquest nou certificat ofereix als joves la possibilitat de formar-se per treballar en un dels sectors amb més demanda de professionals, aprenent un ofici mentre cobren un sou i beneficiant-se d’una formació totalment pràctica i adaptada al lloc de treball que podran ocupar un cop hagin obtingut el certificat. la difusió d’aquest nou programa formatiu entre les empreses del metall de la comarca s’inclou en el projecte ocupació al bages industrial, finançat per la diputació de barcelona.
150c9badb824e4f81db8dcc98c91e39c
2020.10
cfp.cat
00dedd5e4368aae03078373dabae02e9
article d'opinió de sílvia gratacòs, presidenta de la fundació lacetània, sobre l'fp
cfp.cat
2020.10
a continuació reproduïm un article d'opinió de la presidenta de la fundació lacetània i de la cambra de comerç de manresa, sílvia gratacòs, sobre la formació professional i els seus bons resultats d'inserció laboral. en l'article fa referència a la fundació lacetània i al cfp com a models d'èxit de cooperació entre empreses i món educatiu per tal que l'oferta formativa del territori s'ajusti a les demandes del món laboral.
la formació professional millora adequadament
---------------------------------------------


el dilluns dia 13 de gener es va presentar l'estudi d'inserció dels ensenyaments professionals 2019, elaborat conjuntament pel el departament d'educació i el consell general de cambres de catalunya. aquest informe ens dona algunes dades per pensar que la formació professional millora adequadament, sobretot per aquelles formacions relacionades amb el món industrial i en la modalitat de formació dual.

a la catalunya central tenim un exemple clar del que és la inserció laboral en les branques de formació professional amb la fundàció lacetània. aquesta fundació, nascuda de les voluntats de la cambra de comerç de manresa, la patronal metal·lúrgica i l'institut lacetània, es va crear l'any 1990 i no ha parat de créixer durant aquest darrers 30 anys, incorporant en els seus òrgans de govern representacions de les entitats públiques i privades del bages i assolint un model d'èxit entre els estudis professionals i la inserció en les empreses. l'any 2001 la pròpia fundació va impulsar la creació del centre de formació pràctica, el cfp, que també sorgeix de la voluntat de les empreses del metall i algunes institucions de la comarca per oferir formació continuada als professionals de les empreses del sector, així com formació especialitzada a d'altres professionals amb l'objectiu d'augmentar la seva ocupabilitat.

avui dia la fundació lacetània no solament l'integra l'institut lacetània sinó també tots els altres instituts de la comarca que tenen graus formatius en els seus ensenyaments. aquesta entitat fa convergir les necessitats dels estudiants que volen fer pràctiques amb les d'aquelles empreses que volen acompanyar en aquesta formació a aquest nois i noies, per acabar tenint més oportunitats en el món laboral.

per tant, aquells empresaris i institucions que el 1990 ja van detectar la necessitat d'augmentar el prestigi de la formació professional en benefici de tots, ara veuen com el temps els ha donat la raó.

segons l'estudi, els estudiants de formació professional de grau mitjà i grau superior tenen més inserció i millors sous en les disciplines industrials, però cal afegir que en els darrers anys s'està implementant l'fp dual, que alterna la formació al centre educatiu i a l'empresa i que, a més, estableix un sistema de remuneració per aquests estudiants. actualment a catalunya un 20% dels alumnes estudia en aquesta disciplina, encara lluny però de la mitjana europea, que està en el 30%.

en la presentació, el president del consell general de cambres de catalunya, atenent a una demanda de les 13 cambres catalanes, va demanar la participació de l'ens en la comissió del sistema de qualificació i formació professional, del qual n'estem exclosos incomprensiblement.

des de la catalunya central hem de continuar apostant per la formació professional com a mitjà per a la inserció de molts del nostres joves i la reinserció d'aquelles persones que han quedat excloses del mercat de treball temporalment. els instituts necessiten inputs a l'hora de plantejar quins graus s'han de sol·licitar a l'administració per aconseguir fórmules d'èxit, i per això la participació de les empreses és fonamental. estem en un moment de canvi de models industrials i tecnològics i no podem perdre cap oportunitat.

**sílvia gratacòs.** presidenta de la fundació lacetània i de la cambra de comerç de manresa
8f27a33bb10c0f39af9b4ad905078187
vicenç mauri, premiat pel consell català de formació professional per la seva col·laboració amb el centre de formació pràctica
cfp.cat
2020.10
vicenç mauri, cofundador del centre de formació pràctica, rebrà la distinció del consell català de formació professional per el seu compromís continu amb l’impuls de la formació professional a la catalunya central. mauri, pèrit mercantil i industrial mecànic, compta amb una extensa trajectòria professional en diferents empreses industrials del territori i ha estat vinculat a institucions com la cambra de comerç de manresa i pimec. la seva implicació en la creació del centre de formació pràctica ha permès a la catalunya central disposar d’un centre de referència en la formació dels professionals del sector del metall.

en el terreny de la formació professional, a més de ser un dels impulsors del cfp i d’haver estat membre del patronat de la fundació lacetània, ha format part del consell català de la formació professional i va treballar en la creació de l’institut català del metall. mauri va ser un dels promotors del cicle de grau superior de formació professional dual en comerç internacional a l’escola montserrat de sant vicenç de castellet i participa en el projecte ocupació al bages industrial dissenyant programes de formació per a persones a l’atur que els permetin accedir a llocs de treball a la indústria del metall.

el compromís amb la formació professional també l’ha exercit des de la seva vessant com a empresari, afavorint que les seves empreses tecnoquark i tecmec s’impliquin activament en l’acollida i formació d’alumnes en pràctiques.

vicenç mauri rebrà el premi el proper dia 26 de novembre a l’hospitalet de llobregat, en un acte en el qual hi seran presents el conseller d’ensenyament, josep bargalló, el conseller de treball, afers socials i famílies, chakir el homrani, i el president del consell català de formació professional, fabián mohedano.
b71a46ab0e8f22629b157aef6cee4943
2020.10
cfp.cat
4e4ff9507ff1b1326189036cacae88f3
Últimes places per al curs subvencionat de manteniment industrial al cfp
cfp.cat
2020.10
el centre de formació pràctica disposa de les últimes places per al curs de formació ocupacional de muntatge i posada en marxa de bens d’equip i maquinària industrial, un curs totalment subvencionat que permet als alumnes que l’acabin obtenir un certificat de professionalitat de nivell 2. el curs ha començat aquest dilluns però durant tota la setmana hi ha marge per incorporar-hi nous alumnes. la formació té una durada de 630 hores, fins el 4 de juny del 2020, més 80 hores de pràctiques en empreses. les persones que hi estiguin interessades cal que contactin el més aviat possible amb el cfp per telèfon, al 93 875 72 79, o per correu electrònic a cfp@cfp.cat.

d’altra banda, es mantenen obertes les inscripcions per al segon curs ocupacional d’aquesta temporada, que començarà el 13 de gener. es tracta d’una nova edició del curs de mecanització per arrencament de ferritja, de 550 hores i que s’impartirà fins el mes de maig del 2020 en horari de tardes. tots dos cursos ofereixen una formació molt demanada per les empreses del territori i aconsegueixen uns índexs d’inserció laboral superiors al 80% entre els alumnes que els cursen.

a partir del mes de gener, el cfp també posarà a disposició de les empreses i professionals de la indústria una nova programació de cursos de formació continuada, d’una durada més curta i que s’adapten a les necessitats reals de les empreses de la catalunya central. en les properes setmanes es donarà a conèixer aquesta programació i s’obriran inscripcions per als diferents cursos.
9cb9d47046dfe87cf32a61692b0f0e5a
el cfp llança un innovador curs per a responsables de manteniment d’empreses industrials
cfp.cat
2020.10
el centre de formació pràctica ha programat per al proper mes de setembre un innovador curs adreçat als responsables de manteniment d’empreses industrials. el programa, que porta per títol líders de manteniment, s’emmiralla en el curs líders de producció que s’ha ofert al cfp en dues edicions i que ha tingut una molt bona acollida. líders de manteniment té com a principals objectius donar a conèixer les metodologies de millora que utilitzen els equips de manteniment de primer nivell i adaptar-les a les exigències del sector i empresa de cadascun dels participants. també es treballaran eines per a una millor gestió dels equips i es prepararà un pla de millora personalitzat per als alumnes.

el programa formatiu començarà el dia 18 de desembre i s’allargarà fins el 29 de novembre. en total, seran 20 sessions de dues hores i mitja de durada que combinen els continguts teòrics, els tallers pràctics i les visites a empreses. durant aquest temps, i en paral·lel a les sessions de formació, els alumnes desenvoluparan un pla de treball per a la seva àrea de responsabilitat que en l’última sessió presentaran i defensaran davant la direcció de la seva empresa.

entre els professors del curs hi ha professionals de reconegut prestigi, entre els quals formadors de qrm institute, entitat que col·labora de manera habitual amb el cfp. també hi ha emprenedors del territori experts en el sector industrial i la indústria 4.0 i formadors propis del cfp.

les inscripcions per al programa líders de manteniment són obertes i per fer-les cal adreçar-se al cfp al telèfon 93 875 72 79.
26397dd7c2024b63e899d096f464f5e3
2020.10
cfp.cat
f6c21ca0cd617fa84edd64448f3517dc
el cfp oferirà aquest semestre prop de 3.700 hores de formació gratuïta
cfp.cat
2020.10
el centre de formació pràctica ofereix aquest semestre prop de 3.700 hores de formació gratuïta per a persones en situació d’atur i professionals en actiu que vulguin millorar la seva qualificació professional. tot i que bona part dels cursos estan orientats al sector industrial i més concretament al del metall, hi ha propostes adreçades a tots els sectors, com cursos d’anglès bàsic i de conversa, de resolució de conflictes o de gestió del temps.

el gruix de la formació el composen cinc cursos de formació ocupacional, de llarga durada, que tenen com a principal objectiu inserir persones en situació d’atur al sector industrial. el primer curs en començar serà, aquest mes de febrer, un de manteniment industrial. el mateix mes de febrer és previst que comenci el curs adreçat a joves inscrits a la garantia juvenil que els oferirà coneixements bàsics d’indústria 4.0. el mes de maig començarà el curs de mecanització per arrencament de ferritja, del qual se n’està fent una primera edició en aquests moments, i més endavant ho faran un de disseny industrial amb software 3d i un altre de cnc màquines especials per al sector de la planxa. tots aquests cursos inclouen pràctiques en empreses i tenen uns alts nivell d’inserció laboral.

a més d’aquests, el cfp oferirà 28 cursos de reciclatge, també gratuïts i d’una durada més reduïda. en aquesta proposta hi destaquen els cursos d’anglès, pensats per a professionals de tots els sectors i que donen continuïtat als que es van fer l’any passat, i tots aquells relacionats amb el sector industrial: soldadura, disseny 3d, automatitzacions, metrologia, robòtica, electricitat industrial o fabricació additiva, entre d’altres.

les inscripcions per als cursos ja són obertes. el programa complet es pot consultar al web [www.cfp.cat](https://www.cfp.cat).
d11641de119b6e22fbc125329eaf2f48
en marxa la selecció d’alumnes per al curs gratuït d’introducció a la indústria 4.0
cfp.cat
2020.10
el centre de formació pràctica té en marxa el procés de selecció d’alumnes per al curs d’introducció a la indústria 4.0 adreçat a joves d’entre 16 i 29 anys beneficiaris de la garantia juvenil. la proposta forma part del projecte bages jove inserlab 4.0, que impulsen conjuntament el cfp, el cio, joviat fp amb el lideratge d’ampans i el suport del soc, i que ofereix als participants formació gratuïta i orientació personalitzada per desenvolupar la seva carrera professional en un entorn 4.0.

al llarg del curs els alumnes aprendran les primeres nocions d’indústria 4.0 per tal de poder començar a treballar en empreses industrials del territori. entre d’altres, es treballaran continguts relacionats amb la robòtica industrial, la robòtica col·laborativa, el disseny 3d amb solidworks i la impressió en 3d. seran 250 hores de formació totalment gratuïta, amb la possibilitat de complementar-la amb pràctiques en empreses. al final d’aquest programa, els alumnes faran un projecte final.

la indústria 4.0 és en aquests moments la gran tendència al sector industrial i obre un gran ventall de possibilitats en l’àmbit laboral, ja que el seu desenvolupament requereix professionals altament formats en l’àmbit tecnològic. la connectivitat, l’ús de robots, el control de les dades o la intel·ligència artificial són algunes de les tecnologies que ja s’han fet un lloc a la indústria i que mica en mica també van arribant a les empreses del territori.

les persones interessades en fer aquest curs cal que s’adrecin al centre de formació pràctica presencialment, per telèfon al 93 875 72 79 o per correu electrònic a [cfp@cfp.cat](mailto:cfp@cfp.cat).
f4ca7fb6537c0fc88867227686606bc3
el cfp formarà joves sense feina per treballar a la indústria 4.0
cfp.cat
2020.10
el centre de formació pràctica formarà joves sense feina i ni estudis perquè aprenguin les primeres nocions d’indústria 4.0 i puguin treballar en empreses industrials del territori. el cfp és un dels impulsors del projecte bages jove inserlab 4.0, conjuntament amb el cio, ampans activa i joviat fp. es tracta d’un programa adreçat a joves d’entre 16 i 29 anys inscrits a la garantia juvenil que vulguin rebre formació i orientació personalitzada per desenvolupar la seva carrera professional en un entorn 4.0.

el programa consta de dos itineraris formatius diferenciats: un d’introducció a la indústria 4.0, que impartirà el cfp, i un altre d’hoteleria i restauració. el d’indústria 4.0 permetrà als participants adquirir coneixements bàsics de robòtica industrial, robòtica col·laborativa, disseny 3d amb solidworks i impressió en 3d. seran 250 hores de formació totalment gratuïta, amb la possibilitat de complementar-la amb pràctiques en empreses. al final d’aquest programa, els alumnes faran un projecte final comú amb els alumnes del curs d’hoteleria i restauració.

**la formació ocupacional, a punt**

a banda d’això, aquest mes de desembre el cfp està fent la selecció d’alumnes per al primer dels cursos de formació ocupacional que han estat aprovat pel soc per aquest any i que començarà el 14 de gener. es tracta d’una formació en mecanització per arrencament de ferritja cnc, que s’allargarà fins a mitjans del 2019. aquest mateix programa tindrà una nova edició el mes de maig del 2019. el mes de febrer, en començarà un altre de muntatge i posada en marxa de béns d’equip i maquinària industrial. les inscripcions per a tots dos programes són obertes.

durant els propers dies, el cfp donarà a conèixer la resta de propostes formatives per al primer semestre del 2019, enfocades a millorar els coneixements i les capacitats dels professionals del sector industrial del territori, i a donar resposta a les necessitats de les empreses.
6ca732bb1220a42c0d44ccdbd098b7fa
el primer certificat de professionalitat dual en mecanització del cfp arrenca amb 7 alumnes i 4 empreses col·laboradores
cfp.cat
2020.10
el primer certificat de professionalitat dual en mecanització del cfp ha arrencat amb 7 alumnes i 4 empreses col·laboradores, que els han contractat per tal que aprenguin un ofici a la vegada que treballen, amb una fórmula similar al que seria l’antiga figura de l’aprenent. es tracta d’un programa pilot impulsat pel cfp, el servei públic d’ocupació de catalunya, la fundación bankia por la formación dual i l’escola sant gervasi de barcelona i que és el primer de catalunya que s’ofereix en aquesta modalitat.

els 7 joves participants en aquest projecte faran una part molt significativa de la seva formació a l’empresa, sota la supervisió del cfp. les empreses on treballaran són j-tooling barcelona, utilmat gonbel, autopulit i boixadòs envasos metàl·lics. es tracta de petites i mitjanes empreses del sector del metall de la comarca, que han vist en aquest programa la possibilitat de formar futurs professionals des d’una vessant totalment pràctica i ajustada a l’activitat real de les seves empreses.

la contractació dels joves s’ha fet mitjançant un contracte de formació i aprenentatge, una modalitat adreçada a facilitar la inserció laboral de joves menors de 30 anys. aquest tipus de contracte serveix per oferir una qualificació professional a persones treballadores, alternant la formació amb una activitat retribuïda dins de l’empresa. els alumnes cobren un sou i gaudeixen de la mateixa protecció que la resta de treballadors, a la vegada que es formen en un àmbit amb una alta demanda de professionals.
73a9ebcdd5a3abe21bc66f900e8615b8
el centre de formació pràctica ja té sol·licitats els nous cursos de formació ocupacional per al 2019
cfp.cat
2020.10
el centre de formació pràctica ja ha fet la sol·licitud dels cursos de formació ocupacional per a l’any 2019, que tindran per objectiu formar persones aturades per tal que puguin trobar feina al sector industrial del territori. la previsió és que s’imparteixin dos cursos: mecanització per arrencament de ferritja, del qual se’n faran dues edicions, i muntatge i posada en marxa de béns d’equip i maquinària industrial, amb una edició. el primer curs que començarà, el proper mes de desembre, serà el de mecanització, una formació amb molt bones perspectives laborals ja que es tracta d’un perfil molt demanat per les empreses del territori. les persones que hi estiguin interessades poden adreçar-se al cfp al telèfon 93 875 72 79 i al correu electrònic [cfp@cfp.cat](mailto:cfp@cfp.cat).

paral·lelament, el centre de formació pràctica treballa en la proposta formativa per al proper semestre, que inclourà cursos de formació contínua adreçats a treballadors del sector del metall i de la resta del sectors, així com cursos a mida per a empreses a través de la mobile academy, un nou projecte del cfp pensat per oferir formació totalment adaptada a les necessitats del teixit empresarial.
e01397321a9cf039cf50c77a790b6815
fundació lacetània i obra social “la caixa” continuen apostant per la formació d’operaris per al sector industrial
cfp.cat
2020.10
la fundació lacetània i l’obra social “la caixa” han renovat el seu compromís per la millora de la formació dels operaris industrials de la catalunya central. les dues entitats tenen des de fa tres anys un conveni de col·laboració gràcies al qual s’impulsa un programa formatiu de perfeccionament en mecanització cnc adreçat a alumnes del centre de formació pràctica que necessiten guanyar experiència i coneixements abans d’incorporar-se al mercat de treball. fins al moment, 10 persones s’han beneficiat d’aquest programa, que ha permès inserir laboralment aquests professionals en empreses industrials del territori.

l’obra social “la caixa” aporta una dotació de 20.000 € al projecte, que s’imparteix a les instal·lacions del del centre de formació pràctica. el programa es reeditarà durant l’any 2019 i els participants seran seleccionats tenint en compte el seu rendiment acadèmic, prioritzant col·lectius que siguin especialment vulnerables com els joves menors de 25 anys, persones desocupades i que no tinguin una experiència laboral sòlida.

en total, els beneficiaris reben gratuïtament una formació de 550 hores que els permet millorar substancialment les seves perspectives professionals. tots els professionals que han passat per aquest programa han acabat treballant en empreses del sector industrial. es tracta d’un perfil professional molt demanat per les empreses del territori, que sovint tenen dificultats per trobar candidats prou preparats per donar resposta a les seves necessitats.
0fbebabba4f39f01640ab120adaaa127
Últimes places per al curs del cfp que treballarà el lideratge dels responsables de manteniment de les indústries
cfp.cat
2020.10
el centre de formació pràctica començarà la setmana vinent el curs líders de manteniment, una innovadora proposta formativa adreçada als responsables de manteniment d’empreses industrials i per a la qual queden les últimes places disponibles. la formació, que arriba després dels bons resultats aconseguits amb el programa líders de producció, vol potenciar la professionalització i la capacitat d’organització i lideratge d’equips dels professionals que estan al capdavant d’aquesta àrea clau en el funcionament de qualsevol indústria.

líders de manteniment té com a principals objectius donar a conèixer les metodologies de millora que utilitzen els equips de manteniment de primer nivell i adaptar-les a les exigències del sector i empresa de cadascun dels participants. també es treballaran eines per a una millor gestió dels equips i es prepararà un pla de millora personalitzat per als alumnes, de manera que cada participant pugui adaptar el contingut del curs a les exigències i necessitats del seu lloc de treball. per aquest motiu, en paral·lel a les sessions teòriques, els alumnes desenvoluparan un pla de treball per a la seva àrea de responsabilitat que en l’última sessió presentaran i defensaran davant la direcció de la seva empresa.

entre els professors del curs hi ha professionals de reconegut prestigi, entre els quals formadors de qrm institute, entitat que col·labora de manera habitual amb el cfp. també hi ha emprenedors del territori experts en el sector industrial i la indústria 4.0 i formadors propis del cfp.
63ef7a7d76b2ee4a70a229e3ebb8acf7
2020.10
cfp.cat
63ef7a7d76b2ee4a70a229e3ebb8acf7
el cfp llança un nou programa formatiu per impulsar el lideratge dels responsables de qualitat d’empreses industrials
cfp.cat
2020.10
el centre de formació pràctica començarà en breu un nou programa formatiu adreçat a responsables de qualitat d’empreses industrials que té per objectiu impulsar la seva capacitat de lideratge i aconseguir que assoleixin l’excel·lència operativa. el programa, que porta el nom de líders de qualitat, segueix la línia de líders de producció i líders de manteniment, dos cursos que ja s’han celebrat prèviament al cfp amb molt bons resultats. la formació és impartida per qrm institute, especialistes en implementar metodologies d’organització industrial, i es farà entre el 19 de febrer i el 29 d’abril. les inscripcions són obertes.

durant el curs no només es treballaran eines i estratègies per a la gestió de la qualitat, sinó també per dirigir projectes i equips. d’aquesta manera, es vol que les empreses aconsegueixin millorar la satisfacció dels seus clients i aconseguir els seus objectius de rendibilitat de forma àgil, optimitzant recursos i assegurant la motivació i satisfacció del personal de l’empresa. una de les activitats importants del curs serà el desenvolupament d’un projecte de planificació o millora de la qualitat per a la seva àrea de responsabilitat, que farà cada alumne de manera individualitzada i el presentarà davant de la direcció de la seva empresa.

el contingut sencer del programa líders de qualitat es pot consultar [en aquest enllaç](https://www.cfp.cat/wp-content/uploads/2019/12/2002-programa-l%c3%adders-de-qualitat-manresa-2020.pdf).
c2e51f1530dd2a514ec19a8416e4f1ea
2020.10
cfp.cat
c2e51f1530dd2a514ec19a8416e4f1ea
el cfp amplia el seu públic objectiu amb cursos gratuïts per a professionals de tots els sectors
cfp.cat
2020.10
el centre de formació pràctica amplia l’abast dels seus cursos de formació i aquesta tardor ofereix tres propostes adreçades a professionals de tots els sectors. es tracta d’un curs de big data, un de lideratge d’equips i un altre de gestió de nòmines que començaran el proper mes d’octubre i que són gratuïts. els cursos tenen un durada que va de les 30 a les 40 hores en funció del curs i es faran en horari de tarda. les inscripcions són obertes.

el curs de big data vol oferir una introducció a la metodologia i les tecnologies de tractament de grans volums de dades, un dels grans reptes que tenen les empreses i institucions actuals. per fer-lo no cal tenir coneixements previs. el curs de lideratge d’equips, per la seva banda, oferirà les eines adequades als objectius de cada participant, treballant diferents tècniques d’autocontrol i autoconeixement, motivació d’equips, negociació, gestió de conflictes, habilitats socials, etc. per últim, en el curs de gestió de nòmines i seguretat social es treballaran els conceptes i habilitats bàsiques per desenvolupar-se en aquesta àrea dels recursos humans.

paral·lelament, el cfp continua centrant el gruix de la seva programació de cursos en el sector del metall del territori. per aquesta tardor, la programació incideix molt directament en la nova normativa de prevenció de riscos laborals al sector, ja que les empreses disposen d’un període per adaptar-s’hi. És per això que el mes d’octubre començaran dos nous cursos de prevenció de riscos laborals, un per a operaris de premuntatge, muntatge, canvi de format i ensamblatge en fàbrica i un altre per a operaris de màquines de mecanitzat per arrencament de ferritja.
84041558b30882ee88d905aa591362bd
2020.10
cfp.cat
84041558b30882ee88d905aa591362bd
vacances durant el mes d'agost
cfp.cat
2020.10
us informem que el cfp estarà tancat per vacances durant tot el mes d'agost. malgrat tot, podeu consultar la programació dels cursos que tenim previstos per a la propera temporada en l'apartat de programació de cursos d'aquesta web. ens retrobem el dia 2 de setembre. bon estiu a tots!